क्रिसमस पर हुई काव्य गोष्ठी, भारत के शूरवीरों की गौरव गाथा सुनाई
अंबिकापुर| हिन्दी साहित्य परिषद द्वारा क्रिसमस पर देवेंद्रनाथ दुबे के निवास पर काव्य गोष्ठी आयोजित की गई। सेवानिवृत्त प्राचार्य बंशीधर लाल के मुख्य आतिथ्य में आयोजित गोष्ठी की अध्यक्षता वरिष्ठ कवि एसपी जायसवाल ने की। गोष्ठी का शुभारंभ रंजीत सारथी ने सरस्वती वंदना से किया। दिग्विजय सिंह तोमर ने वीरभूमि भारत के शूरवीरों की गौरवगाथा का विशद् चित्रण करते हुए कविता की प्रस्तुति दी। विनोद तिवारी ने अपने काव्य में श्रम की महत्ता बताई। इसके साथ ही गोष्ठी में देवेंद्रनाथ दुबे, मुकुंदलाल साहू आदि ने भी अपनी रचनाएं सुनाई। कार्यक्रम का संचालन विनोद तिवारी एवं आभार प्रदर्शन देवेंद्रनाथ दुबे ने किया।
hin_Deva hin_Deva